CELEX: 62014CN0070
Language: sk
Date: 2014-02-10 00:00:00
Title: Vec C-70/14: Návrh na začatie prejudiciálneho konania, ktorý podal Tribunal Administrativo e Fiscal de Viseu (Portugalsko) 10. februára 2014 – Agrocaramulo – Empreendimentos Agropecuários do Caramulo SA/Instituto de Financiamento da Agricultura e Pescas, IP (IFAP)

5.5.2014   
            
            
               SK
            
            
               Úradný vestník Európskej únie
            
            
               C 135/23
            
         Návrh na začatie prejudiciálneho konania, ktorý podal Tribunal Administrativo e Fiscal de Viseu (Portugalsko) 10. februára 2014 – Agrocaramulo – Empreendimentos Agropecuários do Caramulo SA/Instituto de Financiamento da Agricultura e Pescas, IP (IFAP)
   (Vec C-70/14)
   2014/C 135/27
   Jazyk konania: portugalčina
   
      Vnútroštátny súd, ktorý podal návrh na začatie prejudiciálneho konania
   
   Tribunal Administrativo e Fiscal de Viseu
   
      Účastníci konania pred vnútroštátnym súdom
   
   
      Žalobkyňa: Agrocaramulo – Empreendimentos Agropecuários do Caramulo SA
   
      Žalovaný: Instituto de Financiamento da Agricultura e Pescas, IP (IFAP)
   
      Prejudiciálna otázka
   
   Vzhľadom na to, že Ministério da Agricultura, do Desenvolvimento Rural e das Pescas, IFAP – Instituto de Financiamento de Agricultura e Pescas, IP, konštatoval, že „vývozné náhrady možno poskytnúť len na výrobky zahrnuté:
   
               —
            
            
               v kóde nomenklatúry vývozných náhrad 0207 12 10 9900, ktorý zodpovedá takzvaným „70-percentným kurčatám“, ktoré nemajú úplne skostnatené končeky hrudného koša, stehenné a holenné kosti, alebo
            
         
               —
            
            
               v kóde nomenklatúry vývozných náhrad 0207 12 10 9190, ktorý zodpovedá takzvaným „65-percentným kurčatám“, ktoré nemajú úplne skostnatené končeky hrudného koša, stehenné a holenné kosti“, a vzhľadom na to, že podnik v skutočnosti vyviezol vyčerpané nosnice (nosnice po porážke po skončení obdobia znášania vajec, keď je ich kostra úplne osifikovaná), spadá výrobok „vyčerpané nosnice“ pod opis tovaru „Ostatné“ s kódmi výrobku č. 0207 12 10 9900 a 0207 12 90 9190 uvedeného v prílohe I nariadenia (EHS) č. 3846/87 (1), zmeneného a doplneného nariadením Komisie (ES) č. 2319/2002 (2) z 13. decembra 2002, nariadením Komisie (ES) č. 2180/2003 (3) z 5. decembra 2003, nariadením Komisie (ES) č. 2199/2004 (4) z 10. decembra 2004 a nariadením Komisie (ES) č. 2091/2005 (5) z 15. decembra 2005 o uverejnení nomenklatúry poľnohospodárskych výrobkov pre vývozné náhrady na roky 2003, 2004, 2005 a 2006?
            
         
      (1)  Nariadenie Komisie (EHS) č. 3846/87 zo 17. decembra 1987, ktorým sa ustanovuje nomenklatúra poľnohospodárskych výrobkov pre vývozné náhrady (Ú. v. ES L 366, s. 1; Mim. vyd. 03/007, s. 325).
   
      (2)  Ú. v. ES L 325, s. 35.
   
      (3)  Ú. v. EÚ L 335, s. 1; Mim. vyd. 03/041, s. 440.
   
      (4)  Ú. v. EÚ L 380, s. 1.
   
      (5)  Ú. v. EÚ L 343, s. 1.